AIŠKINAMASIS RAŠTAS

Dėl savivaldybės funkcijoms vykdyti reikalingos teritorijos pripažinimo svarbia vietos bendruomenei

1. **Parengto tarybos sprendimo projekto tikslai ir uždaviniai**

Pripažinti teritoriją (apie 10,47 aro), esančią Videniškių seniūnijoje, Videniškių kaime, Molėtų r. sav., prie Videniškių bažnyčios, Baltadvario ir Šilelio gatvių sankirtoje, svarbiu vietos bendruomenei objektu, skirtu bendram (viešam) naudojimui, reikalingu savivaldybės funkcijoms vykdyti ir bendroms gyventojų reikmėms (poilsio erdvė, memorialinės atminties vieta ir bendruomenės renginių vieta).

Pripažinus minėtą teritoriją svarbiu vietos bendruomenei objektu, bus priskirtas prie valstybės išperkamos valstybinės žemės sklypo ir suprojektuotas žemės reformos žemėtvarkos projekte, visuomenės poreikiams skirta teritorija.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 19 punktas, 16 straipsnio 4 dalis;

Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymo 12 straipsnio 1 dalies 3 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - priėmus sprendimą teritorijos, esančios Videniškių seniūnijoje, Videniškių kaime, Molėtų r. sav., prie Videniškių bažnyčios, Baltadvario ir Šilelio gatvių sankirtoje, bus pripažinta, kaip svarbi vietos bendruomenei, skirta bendram (viešam) naudojimui ir bendroms gyventojų reikmėms.

Neigiamų priimto sprendimo projekto pasekmių nenumatoma.

**4. Priemonės sprendimui įgyvendinti**

Užsakyti sklypo kadastrinius matavimus.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšos reikalingos kadastriniams matavimams atlikti.

**6. Vykdytojai, įvykdymo terminai**

Molėtų rajono savivaldybės administracija